Bono li vhea vhathu, mushumo, nungo na zwikhala zwa mveledziso sa thikho ya u netshedza tshumelo ine ya do shela mulenzhe kha u fhungudza vhushai.
U sumba DWAF sa zhendedzi li re phanda kha sekithara kha u sika vhupo vhu ni tendelaho u ita zwithu ha mveledziso ya ikonomi na matshilisano nga kha vhusimamiri ha tshifhinga tshilapfu. Hezwi zwi katela avho vho tholwaho thwii kha poswo dza vhusimamiri (Ofisini Khulwane na vhuimo ha Tshigwada) na vhanwe vhashumi kha dzangano la DWAF nga vhuphara vhane maimo avho na mishumo yavho zwa vha na ndeme kha mafhungo a vhupo vhu ni tendelaho u ita zwithu.
Vhu dzhiela nzhele ndila ine pholisi na milayo ya vhuthogwa zwa tutuwedza ngaho mvelelo dza vhukuma u itela vhashai, na uri u swikelelea ha tshivhumbeo tsha maitele a ndangulo zwi elanaho na izwi ndi mini, na uri tshivhumbeo na sisiteme ya makete zwo vuleisa hani kha thodea dza vhathu vhaswa vhane vha khou tou thoma na vhabveledzi vha zwithu tshituku.
Zwi katela mutevhe wa ndila dzine vhulanguli ha madaka (mveledziso i elanaho ya kuandadzelwe) zwa nga vha na mutsindo kha vhuvha ho fhambananaho ha mveledziso ya ikonomi na matshilisano sa tshipida tsha maitele a u lwa na vhushai. Hezwi zwi dzhiela nzhele tshivhumbeo tsho disendekaho nga masheleni na zwinwe zwivhumbeo zwa matshilisano zwa vhushai na ndeme ya madaka kha u bveledza mushumo.
Zwa uri, mveledziso ya madaka ya tshothe ya matshilisano, ikonomi na mupo ndi ndila ine ra shela ngayo mulenzhe kha u fhelisa vhushai.